b'\n_START_ARTICLE_\nJohann Andreas Rothe\n_START_PARAGRAPH_\nJohann Andreas Rothe (f\xc3\xb8dt 12. mai 1688, d\xc3\xb8d 6. juli 1758) var en tysk prest og salmedikter. Rothe ble ansett som en stor taler i samtiden, og Nikolaus Ludwig von Zinzendorf ble s\xc3\xa5 imponert da han h\xc3\xb8rte ham at han gav ham en stilling som snart etter ble ledig. Rothe p\xc3\xa5 sin side var fascinert av Zinzendorfs menighet, Br\xc3\xb8dremenigheten i Herrnhut, at han ble med i menigheten. Han var blant annet med p\xc3\xa5 \xc3\xa5 gi ut den f\xc3\xb8rste herrnhutiske salmeboken, og han utarbeidet den s\xc3\xa5kalte \xc2\xabEbendorf-utgaven\xc2\xbb av Bibelen sammen med Zinzendorf. Han gikk ut av br\xc3\xb8dremenigheten p\xc3\xa5 grunn av l\xc3\xa6remessige uenigheter._NEWLINE_Han er representert med en salme i Norsk Salmebok.'